**Ești mirosul toamnei mele...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubirea-ți miroase uneori a toamnă,

Iar suflet a parfum ca de stejar.

De-aceea visul tău mă tot îndeamnă,

Să-ți fiu iubit de-acum, un veac, măcar.

Miros de vânt și frunze veștejite,

Melancolie, dor, singurătate.

În mine adunat-au necăjite,

Ororile ce-n viaț-au fost lăsate.

Ai adormit în gândul meu sihastru,

Ca frunza izgonită de pe ram.

Vegheată de un vis sau de un astru,

Ce-ți bate uneori noaptea în geam.

Să-ți spună ”te iubesc”sau ”noapte bună”,

Să știi că te veghează permanent.

Iar când în viața ta va fi furtună,

Chiar îți vor fi un sprijin competent.

De n-ar fi fost ca să-mi rămâi în suflet,

Nici toamna n-ar avea rugina sa.

Și ți-ar lăsa doar vara cu-al său tunet,

Ea nerâvnind la libertatea ta.

Tu de n-ai fi în inimă la mine,

Eu girul toamnei nu ți l-aș mai da.

Nici ploaia n-am s-o simt eu fără tine,

”- Chiar la mirosul tău aș renunța!”.

Brăila, octombrie 2017